Document ID: 31986R3157

Uredba Komisije (EGS) št. 3157/86
z dne 16. oktobra 1986
o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1335/86 [2], in zlasti člena 6(7) Uredbe,
ker je Uredba Komisije št. 3143/85 [3], kakor je bila nazadnje spremenjena z Uredbo (EGS) št. 2889/86 [4], uvedla sistem prodaje po znižanih cenah intervencijskega masla, namenjenega za neposredno porabo v obliki zgoščenega masla;
ker je za zagotavljanje prodaje večje količine takega zgoščenega masla treba povečati znesek znižanja cene masla, določen v členu 2(1) Uredbe (EGS) št. 3143/85, in ustrezno prilagoditi znesek varščine za predelavo iz odstavka 4;
ker so izkušnje pokazale potrebo po razjasnitvi nekaterih določb Uredbe (EGS) št. 3143/85 v zvezi z nadzorom, tako da se predpiše izključitev celotnega sektorja maloprodaje, ne glede na njegovo strukturo, iz izvajanja pregledov; ker je zato treba razširiti pogoje člena 7(3) navedene uredbe, da z učinkom od datuma uveljavitve zajamejo prodajne obrate distribucijskih podjetij za trgovino na drobno;
ker je Uredba Komisije (EGS) št. 1152/86 [5], kakor je bila nazadnje spremenjena z Uredbo (EGS) št. 2385/86 [6], predvidela pospeševalne in oglaševalne ukrepe za zgoščeno maslo, namenjeno neposredni porabi; ker so izkušnje pokazale, da je za izboljšanje distribucije tega proizvoda treba okrepiti navedene ukrepe; ker bi bilo bolj kot vztrajanje na učinku znižanja prodajne cene intervencijskega masla v sektorju maloprodaje zaželeno, da se zadevnim izvajalcem omogoči oglaševanje njihovega proizvoda; ker je treba zato odpraviti zahtevo iz člena 8 Uredbe (EGS) št. 3143/85, medtem ko morajo države članice redno obveščati Komisijo o maloprodajnih cenah zgoščenega masla, ki se dejansko uporabljajo;
ker je treba skladno s prvim pododstavkom člena 9(5) v roku 12 mesecev od sklenitve pogodbe predložiti dokaz za sprostitev varščine za predelavo; ker je treba zaradi upravnih težav navedeno obdobje podaljšati na 18 mesecev;
Ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,
SPREJELA NASLEDNJO UREDBO:
Člen 1
Uredba (EGS) št. 3143/85 se spremeni:
1. V členu 2(1) se podatek "243 ECU" nadomesti z "263 ECU".
2. V členu 2(4) se podatek "253 ECU" nadomesti z "273 ECU".
3. Členu 7(3) se doda naslednje:
"ali distribucijski obrati podjetij za trgovino na drobno."
4. Člen 8 se črta.
5. V prvem pododstavku člena 9(5) se izraz "dvanajstih mesecih" nadomesti z "osemnajstih mesecih".
6. Člen 10 se nadomesti z naslednjim:
"Člen 10
Države članice obveščajo Komisijo:
- vsak teden v torek o količini prodanega masla, pri čemer se vsakič ločeno navedejo količine za predelavo v drugi državi članici;
- na začetku vsakega četrtletja o maloprodajnih cenah zgoščenega masla, zabeleženih v prejšnjem četrtletju."
Člen 2
Ta uredba začne veljati na dan objave v Uradnem listu Evropskih skupnosti.
Točka 3 člena 1 se uporablja z učinkom od 25. novembra 1985.
Ta uredba je v celoti zavezujoča in se neposredno uporablja v vseh državah članicah.
V Bruslju, 16.oktobra 1986

Labels: 12
3
17
19